Chimichanga

Chimichanga (; spansk: [tʃimiˈtʃaŋɡa]) er en fritert burrito som er vanlig i tex-mex og det øvrige sydvestlige amerikanske kjøkken. Retten er vanligvis tilberedt ved å fylle en hvetetortilla med ulike ingredienser, som oftest ris, ost, bønner og kjøtt som machaca (tørket kjøtt), carne adobada (marinert kjøtt), carne seca (tørket oksekjøtt), eller strimlet kylling, som deretter brettes til en rektangulær pakke. Den er deretter frityrstekt, og typisk servert med salsa, guacamole, rømme eller ost.

Opprinnelsen til chimichanga er usikker. Noen hevder retten oppsto i Mexico, i andre at den oppsto ved en tilfeldighet i Arizona i USA. Med henvisning til varianten chivichanga, i hovedsak vanlig i Mexico, er en forklaring at innvandrere til USA brakte retten med seg, først og fremst gjennom Sonora inn i Arizona. Ordene chimi og changa kommer fra to meksikansk-spanske uttrykk: chamuscado (perfektum partisipp av verbet chamuscar), som betyr svidd, og changa, som er relatert til chinga (tredjeperson presens av verbet chingar), et frekt uttrykk for det uventede eller en mindre fornærmelse.

Referanser 

Tex-mex
Frityrstekt mat